open-index/open-wikipedia-markdown huggingface dataset:
Verdscupen i alpine greiner 1987/Kvinner

**Verdscupen i alpine greiner for kvinner i 1987**-sesongen tok til 29. november 1986 i Park City i delstaten Utah i USA og vart avslutta 22. mars 1987 i Sarajevo i dåverande Jugoslavia. Turneringa omfatta 30 renn og 31 tevlingar. Tevlingane fordelte seg på 10 slalåmrenn, 8 storslalåmrenn, 5 super-g-renn, 7 utforrenn og ei kombinasjonstevling, den siste baserte på allereie avvikla enkeltrenn i slalåm og utfor. 

Maria Walliser frå Sveits vann den store FIS-premien for andre året i rad. På dei neste plassane kom fire landskvinner av henne; Vreni Schneider, Brigitte Oertli, Erika Hess, Michela Figini.

## Samanlagt

### Slalåm

### Storslalåm

### Super-g

### Utfor

### Kombinasjon

## Kjelder


**Denne artikkelen bygger på «[[:de:Alpiner Skiweltcup 1986/87|Alpiner Skiweltcup 1986/87]]» frå ,  den 21. desember 2019.*
Sanna Marin

**Sanna Mirella Marin** () er ein finsk politikar frå Birkala. Ho var statsminister i Finland frå 10. desember 2019 til 20. juni 2023.

## Karriere
Marin har ein mastergrad i offentleg forvaltning frå Universitetet i Tampere. Mellom 2013 og 2017 var ho ordførar i Tampere kommune.

### Riksdagsmedlem
Sanna Marin vart riksdagsmedlem frå 2015, vald frå Birkaland. I perioden frå 6. juni til 10. desember 2019 var ho trafikk- og kommunikasjonsminister i Rinne-regjeringa. Då Antti Rinne trekte seg frå statsminister-embetet, tok Marin den 10. desember over som regjeringssjef for koalisjonsregjeringa beståande av Socialdemokraterna, Centern, De gröna, Vänsterförbundet og Svenska folkpartiet.

Marin fekk plass i leiinga til det sosialdemokratiske partiet i 2014, og vart vidare partileiar den 23. august 2020. Den 5. april 2023 kunngjorde Marin avgangen sin som partileiar for partiet etter at ho tapte riksdagsvalet i 2023.

## Kjelder

**Denne artikkelen bygger på «[[:de:Sanna Marin|Sanna Marin]]» frå ,  den 21. desember 2019.*  

## Bakgrunnsstoff

*
Kinn i andletet

**Kinn** (av norrønt *kinn*) eller **kjake** (av lågtysk *kake*, latin *buccae*) er sidedelen av andletet under augo og mellom nasen og øyret.

Hjå pattedyr strekkjer linnet seg frå kjeven til kinnbeinet.

Kinnet lukkar munnhola på venstre og høgre side av hovudet ved kjevemuskelen (*musculus buccinator*).

## Kjelder

**Denne artikkelen bygger på «[[:nb:Kinn (anatomi)|Kinn (anatomi)]]» frå ,  den 21. desember 2019.*
Verdscupen i alpine greiner 1987/Menn

**Verdscupen i alpine greiner for menn i 1987**-sesongen tok til 15. august 1986 i Las Leñas i Argentina og vart avslutta 23. mars 1987 i Sarajevo i dåverande Jugoslavia. Turneringa omfatta 32 renn og 34 tevlingar. Tevlingane fordelte seg på 8 slalåmrenn, 8 storslalåmrenn, 5 super-g-renn, 11 utforrenn og 2 kombinasjonstevlingar, dei siste baserte på allereie avvikla enkeltrenn.

Pirmin Zurbriggen frå Sveits var den suverene alpine skirennaren gjennom sesongen og var nær 150 poeng føre Marc Girardelli frå Luxembourg, vinnaren dei to føregåande åra. Markus Wasmeier frå Vest-Tyskland vart på ny tredjemann i verdscupen.

## Samanlagt

### Slalåm

### Storslalåm

### Super-g

### Utfor

### Kombinasjon

## Kjelder


**Denne artikkelen bygger på «[[:de:Alpiner Skiweltcup 1986/87|Alpiner Skiweltcup 1986/87]]» frå ,  den 22. desember 2019.*
Harappa

**Harappa** er ein arkeologisk funnstad etter Induskulturen i Punjab i Pakistan. Staden har restar etter ein stor by; frå Induskulturen er det berre byen på funnstaden Mohenjo Daro som er større. Staden har eit høgreliggjande citadell med festningsverk og dessutan fleire store kornkammer.

Staden vart graven ut frå 1921.

## Kjelder
Svenska skidspelen 1972

**Svenska skidspelen 1972** vart avvikla i Lycksele dagane 25.-27. februar 1972.

## Menn
### 30 km



Dato: 27. februar

### 4 x 10 km stafett



Dato: 26. februar

### Kombinert



**Dato**: 25.-26. februar

### Hopprenn



Dato: 27. februar

## Kvinner
### 10 km



Dato: 27. februar

### 3 x 5 km stafett



Dato: 26. februar

## Kjelder
*Arbeiderbladet 28. februar 1972
Dagmar Salén

**Dagmar Salén** () var ein svensk seglar som deltok i dei olympiske leikane i 1936 i Berlin.

Salén var fødd Mörner. I 1931 gifta ho seg med reiaren Sven Salén (1890–1969). Dei fekk sonen Sven H. Salén.

Salén vann olympisk bronsemedalje i segling under Sommar-OL 1936 i Berlin. Ho var med på den svenske båten «May Be» som kom på tredjeplass i 6-metersklassen bak britiske «Lalage» og norske «Lully II». Seglingane blei avvikla utanfor Kiel i perioden 4.-12. august 1936. Mannskapet på «May Be» var Sven Salén, Lennart Ekdahl, Martin Hindorff, Torsten Lord og Dagmar Salén.

## OL-medaljar
* 1936 Berlin &ndash;  Bronse i segling, 6-metersklassen  

## Kjelder


**Denne artikkelen bygger på «[[:nb:Dagmar Salén|Dagmar Salén]]» frå , og «[[:sv:|Dagmar Salén]]» frå  den 22. desember 2019.*
Borreslekta

**Borreslekta** (*Arctium*) er ei planteslekt i korgplantefamilien. Plantane i slekta store og grove med store, breie blad og raude blomstrar. Korgene er kulerunde, korgdekkblada endar i ein skarp krokspiss. Når fruktene er modne, har korgene lett for å huka seg fast i dyr og menneske som går forbi, og på denne måten blir plantane spreidde.

Slekt omfattar 5 artar. 4 av dei er funne i Noreg. Dei er særs nærstående og dannar ofte hybridar med kvarandre. Vanlegast er småborre, andre artar er storborre, skuggeborre og ullborre.

Røttne av borre har før spelt ei stor rolle i folkemedisinen som middel mot ulike typar sjukdommar, særleg skulle dei hjelpa godt mot håravfall. 

Borre har mange norsk dialektnamn, som *klengja* og *kåteblom* (Telemark), *kleikj* (Innherred), *klunge* (Vest-Agder), *luseblad* (Sunnmøre og Nordfjord) og *lungegras* (Vest-Agder).

## Sjå òg

* Borrelås

## Kjelder

## Bakgrunnsstoff
*
Trollauge

**Trollauge** er eit spesielt radiorøyr frå elektronikken som var i bruk før transistoren kom. Trollauget er ei undergruppe av *indikatorrøyr*.

Trollauget vart hovudsakleg brukt i radiomottakarar for indikasjon av styrken til ein radiosendar og var til hjelp ved fininnstilling av stasjonen. Trollauge vart òg brukt som utstyringsinsdikator i bandopptakarar og som nullindikator i målebruer.

## Kjelder


**Denne artikkelen bygger på «[[:nb:Trolløye|Trolløye]]» frå ,  den 22. desember 2019.*
Ishockey-VM 1999

**Verdsmeisterskapen i ishockey 1999** vart arrangert i Oslo, på Hamar og Lillehammer i Noreg i tida frå 1. til 16. mai 1999. Tsjekkia vart verdsmeister, Finland tok sølv og Sverige bronse.

Dei 16 deltakarlanda i meisterskapen opna med gruppespel i fire grupper à fire lag. Dei to beste laga i kvar av gruppene gjekk så vidare til eit mellomspel med to grupper à fire lag. Nummer 1 og 2 i mellomspelgruppene møttest til semifinalekampar, laga best etter to oppgjer gjekk til finalespel. Finalespelet vart avvikla med to kampar mellom semifinalevinnarane.
 
## Finalekampane
Tsjekkia vann det fyrste finaleoppgjeret i Håkons Hall på Lillehammer med 3-1. Dagen etter stod det 4-1 til Finland då 60 minutts speletid var over. Dermed stod laga likt i kampsigrar, og det vart lengd speletid for å kåre ein verdsmeister. Fyrst etter 16.32 minutt kom den avgjerande skåringa då Tsjekkias Jan Hlavac utnytta ein finsk miss.

### Tsjekkia sitt meistermannskap
*Målvakter: Roman Čechmánek, Milan Hnilička, Martin Prucek 
*Forsvarar: František Kučera, Libor Prochazka, Jaroslav Spacek, Ladislav Benisek, František Kaberle, Pavel Kubina, Jiři Vykokal 
*Løparar: David Voborny, Pavel Patera, Victor Ujcik, Petr Sykora, Radek Dvořak, Roman Meluzin,  Martin Procházka, David Moracek, Tomas Vlasak, Martin Rucinsky, Jan Hlavac, Roman Simmicek, Tomas Kucharski, Jan Caloun,

Sverige sigra i bronsefinalen med 3-2 mot Canada.

Arrangørlandet Noreg enda på 12. plass.

## Kjelder

**Denne artikkelen bygger på «[[:sv:Världsmästerskapet i ishockey för herrar 1999|Världsmästerskapet i ishockey för herrar 1999]]» frå ,  den 22. desember 2019.*
Svenska skidspelen 1973

**Svenska skidspelen 1973** vart avvikla i Falun dagane 24.-25. februar 1973.

## Menn
### 30 km



Dato: 25. februar

### 4 x 10 km stafett



Dato: 24. februar

### Kombinert



**Dato**: 24.-25. februar

### Hopprenn



Dato: 25. februar

## Kvinner
### 10 km



Dato: 25. februar

### 4 x 5 km stafett



Dato: 24. februar

## Kjelder
*Arbeiderbladet 26. februar 1973
Nikon Z7

**Nikon Z7** er eit fullformat spegellaust systemkamera laga av Nikon. Det vart lansert 23. august 2018 i lag med Nikon Z6 og er det fyrste spegellause fullformatskameraet frå Nikon. Det er òg det fyrste kameraet med Nikon Z-objektivfestet.

Kameraet har ei CMOS-biletbrikke med ei oppløysing på 45,7 megapikslar og kan ta video med 4K-oppløysing. Biletbrikka er stabilisert, som den fyrste i eit systemkamera frå Nikon.

## Kjelder
Mastodonsaurus

**Mastodonsaurus** er ei utdøydd amfibieslekt i ordenen Temnospondyli i underklassen panserpadder. Kraniet var omtrent ein meter langt frå snute til nakke, og er til no den største, kjende amfibia. Utforminga av kroppsskjelettet og sanselinjene på kraniet tyder på at dei levde i vatn. Dei er kjende frå mellomtrias i Europa.

## Artar

* *M. jaegeri* 
* *M. cappelensis*
* *M. giganteus*
* *M. torvus*

## Galleri

Mastodonsaurus_DB.jpg|*Mastodonsaurus*
Mastodonsaurus giganteus 2.JPG  
Mastodonsaurus3.jpg|*Mastodonsaurus torvus*
Mastodonsaurus giganteus.JPG|Skjelett av *Mastodonsaurus giganteus* i Staatliches Museum für Naturkunde Stuttgart


## Kjelder

*
Den saudi-kuwaitiske nøytrale sona

**Den saudi-kuwaitiske nøytrale sona** er eit område på grensa mellom Saudi-Arabia og Kuwait som vart definert i Uqair-protokollen i 1922. Det vert produsert olje i området, og ho vert delt likt mellom dei to landa.

7. juli 1965 signerte Saudi-Arabia og Kuwait ein avtale om deling av den nøytrale sona. Avtalen vart verksam 25. juli 1966. Ein avtale om grensa mellom dei to delane av den nøytrale sona vart signert 17. desember 1967, og vart formelt verksam 18. desember 1969.

## Kjelder
Svenska skidspelen 1975

**Svenska skidspelen 1975** vart avvikla i Falun dagane 20.-23. februar 1975.

## Menn
### 15 km



Dato: 20. februar

### 30 km



Dato: 23. februar

### 4 x 10 km stafett



Dato: 22. februar

### Kombinert



**Dato**: 20.-21. februar

### Hopprenn i normalbakke



Dato: 20. februar

### Hopprenn i stor bakke



Dato: 23. februar

## Kvinner
### 5 km



Dato: 20. februar

### 10 km



Dato: 23. februar

### 4 x 5 km stafett



Dato: 22. februar

## Kjelder
**Sportsboken 75*. Dreyerbok Stavanger. 1975.
DS «Diana» (1904)

**DS «Diana»** (kallesignal LDSS) var eit dampskip bygt i 1904 som lasteskip for Det Bergenske Dampskibsselskab ved Bergen mekaniske verksted (BDS) i Bergen. Skipet vart levert i mars 1904. 

## Historie
BDS betalte 322&nbsp;229 kr for skipet. Skipet gjekk trampfart til forskjellige stader i verda. I februar 1905 grunnstøytte skipet nær Haugesund, men kom seg av ved eiga hjelp og sigla vidare til Bergen der vart reparert for skadar i baugen og kjølen. Den 13. februar 1914 grunnstøytte skipet igjen, denne gangen ved i storm ved fyrholmen Skomakeren ved Hindøya i Florø. Skipet sprang lekk med skadar på begge sider av baugen. Skroget vart tetta i Florø og skipet drog så til Bergen for eigen maskin, der det vart reparert.  I august 1916 rende «Diana» på ein kai i Sandnesjøen. Kaien fall saman og sild og trelast til ein verdi på fleire tusen kroner forsvann på sjøen. Den 18. juli 1917 gjekk «Diana» nok ein gang på grunn. Denne gangen ved Ramsøy utafor Kristiansand på veg til Gøteborg med jernbaneskjener. Skipet sprang igjen lekk, men heldt seg flytande med å lesse av skjenene. Det kom seg til Kristiansand for eigen maskin. Reperasjonskostnadane vart sett til 120&nbsp;000 kroner og malmlasta vart taksert til 55&nbsp;000 kroner. 

I 1920-åra gjekk «Diana» i fart til hamnebyar i Frankrike, med Le Havre og Bordeaux som dei viktigaste. Natt til 15. januar 1929 fall kapteinen på «Diana», Hans Peter Ulrichsen, overbord på veg mellom Stavanger og Bergen og forsvann. I 1929 vart skipet installert med straumlinjeror. 

19. februar 1931 kolliderte «Diana» i tåke med det portugisiske skipet «Alferarede» på Elben i nærleiken av Cuxhaven i Tyskland. «Diana» fekk alvorleg havari og måtte setjast på grunn av to slepebåtar. Det portugisiske skipet fekk òg ein del skade, men kunne gå vidare for eigen maskin. «Diana» vart tetta for lekkasjar og slept opp til Hamburg for nærare ettersyn og reparasjon. Skipet hadde fått eit 1,5 meter stort hol ved akterluka. 
I 1938 fekk skipet peileapparat og i 1939 radio.

Då andre verdskrigen braut i april 1940 vart skipet rekvirert av Nortraship. Den 26. september 1940 forlet skipet Milford Haven for Plymouth og forsvann med heile besetninga på 17 personar, truleg same dag. 14 av dei 17 personane ombord var nordmenn. Ein er ikkje heilt viss på kva som skjedde med skipet, men ein reknar med at ho gjekk på ei mine, sidan det ikkje var rapportert om tyske ubåtar i nærleiken. Livbelte og ein livbåt merka med namnet på skipet vart sidan funne i land på klippene mellom Llansallos Bay og Pencarrow Head.

## Skipet
Tonnasjen til skipet var ved levering 1&nbsp;155 bruttoregistertonn og 699 nettoregistertonn og lasteevna var 1&nbsp;500 dødvekttonn. Volumet i lasterommet var 2&nbsp;133 m³. Hovudmaskinen var ein kolfyrt tresylindra ekspansjon dampmaskin, levert av Bergen mek. Verksted i Bergen. Oppgjeven yting var 750 iHk (indikerte hestekrefter) og 139 nominelle hestekrefter som gav ein toppfart på 10,5 knop. 

## Sjå òg
*Flåten til Det Bergenske Dampskibsselskab

## Kjelder
*
DS «Lyra» (1905)

**DS «Lyra»** (kallesignal MCDJ) var eit hurtigruteskip som vart overlevert Det Bergenske Dampskibsselskab (BDS) i januar 1905. Skipet var byggnummer 129 ved Bergens Mekaniske Værksted i Bergen, og kosta 310&nbsp;229 kroner. Etter overleveringa vart skipet sett inn i fast rotasjon i hurtigruten. I desember 1913 vart det selt til Tyrkia og omdøypt DS «Biga». I 1915 vart skipet torpedert i Marmarahavet av britane og sokk. 

Det Bergenske Dampskibsselskab hadde som tradisjon å namngje skipa sine etter fenomen og objekt på nattehimmelen. Lyra er eit stjernebilete. 

## Historie
Hurtigrutekontrakten med staten vart i 1904 forlengd med seks nye år. Etter tapet av DS «Orion» i desember 1903, avgjorde BDS å tinge eit nytt spesialbygd hurtigruteskip for å kunne oppfylle kontrakten med staten. Oppdraget gjekk til Bergens mekaniske verksted, og DS «Lyra» vart overlevert i januar 1905. Etter overleveringa vart skipet straks sett inn i fast rotasjon i hurtigruten. DS «Lyra» vart avløyst av DS «Hera» i 1913, og lagt ut for sal. I desember 1913 vart skipet kjøpt av det osmanske reiarlaget *Administration de Navigation a Vapeur Ottomane* i Istanbul, og omdøypt til DS «Biga». Under første verdskrigen deltok Tyrkia på same side som Tyskland og Austerrike-Ungarn. Den 10. juli 1915 vart DS «Biga» torpedert og søkkt av den britiske ubåten HMS E-7 i Marmarahavet i nærleiken av den tyrkiske byen Mudanya.

## Skipet
Tonnasjen til skipet var ved levering 784,02 bruttoregistertonn, 469,39 nettoregistertonn, og lasteevna var 454 dødvekttonn. Lasting og lossing føregjekk ved hjelp av ei kran framme og ein kran midtskips. Hovudmaskinen til DS «Lyra» kom frå DS «Orion» som vart øydelagd i brann i desember 1903. Det var ein kolfyrt trippel ekspansjon dampmaskin med arbeidstrykk 175 psi, bygd ved Bergen mekaniske verksted. Oppgitt yting var 750 ihk (indikerte hestekrefter) og 126 nhk (nominelle hestekrefter), noko som gav ein marsjfart på 11,5 knop. DS «Lyra» var systerskip til DS «Astræa», berre med mindre maskinkraft og utan forsterkingar for krigsteneste. Skroget var av stål, og bygd som shelterdekkar (lasteskip med to dekk). Det meste av salongane og lugarane låg på hovuddekket. Skipet hadde totalt 104 køyeplassar fordelt på 42 på 1. plass (1. klasse), 20 på 2. plass, og 42 på 3. plass. 1. plass spisesalong var plassert midtskips, og ikkje akter, som til då hadde vore vanleg. DS «Lyra» var sertifisert for 230 passasjerar i kystfart.

## Sjå òg
*Hurtigruteskip

## Kjelder


**Denne artikkelen bygger på «[[:no:DS «Lyra» (1905)|DS «Lyra» (1905)]]» frå ,  den 25. desember 2019.* 
*** oppgav desse kjeldene:* 
*Dag Bakka jr. – *Hurtigruten: Sjøveien mot nord* (side 59). Seagull Publishing, 2003 – ISBN 82-91258-17-1
*Mike Bent – *Coastal Express: The Ferry to the Top of the World* (engelsk) (side 64). Conway Maritime Press Limited, 1987. ISBN 0 85177 446 6
**Aarbog for Norges handelsmarine 1907* (side 130) - Sjøfartskontoret, Kristiania 1908.
DS «Flora»

**DS «Olav Kyrre»** (kallesignal MJDS) var eit dampskip bygt i 1891 som lasteskip for Naaml. Vennootschap Mij. Noorwegen (D. Burger & Zoon) i Nederland. Reiarlaget hadde drive linjefart frå Rotterdam til Vestlandet sidan 1857. 

I april 1907 vart reiarlaget kjøpt av Det Bergenske Dampskibsselskab (BDS) og skipet vart omdøypt **DS «Flora»**. Det gjekk i rute frå Bergen til Rotterdam, via Haugesund og Stavanger. 

## Historie
BDS betalte 187&nbsp;240 kr for skipet og det gjekk inn i Islandsruta til reiarlaget. I 1910 vart det utført hovudreparasjon på skipet med ny dampkjel, nye master, bommar og vinsjar, i tillegg til ny donkeykjel. Alt arbeidet vart utført ved Bergen Mekaniske Verksted. 

I 6. juli 1917 vart skipet torpedert av den tyske ubåten «U 52» og kapteinløytnant Hans Walther, kring 12 kvartermil nordaust av Lamba Ness på Shetland på reise til Seydisfjordur til Bergen via Lerwick for kontroll med stykkgods og seksten passasjerar. Besetninga og passasjerane berga seg i livbåtane. 

## Skipet
Tonnasjen til skipet var ved levering 818 bruttoregistertonn og 494 nettoregistertonn og lasteevna var 750 dødvekttonn. Volumet i lasterommet var 1&nbsp;172 m³. Hovudmaskinen var ein kolfyrt tresylindra ekspansjon dampmaskin, levert av Nederlandsche Stoomboot Mij i Rotterdam. Oppgjeven yting var 560 iHk (indikerte hestekrefter) og 124 nominelle hestekrefter som gav ein toppfart på 11 knop. 

## Sjå òg
*Flåten til Det Bergenske Dampskibsselskab

## Kjelder
*
DS «Ceres»

**DS «Cleves»** (kallesignal MDHN/LDTB) var eit dampskip bygt i 1895 som lasteskip for M. Matthys i Rotterdam i Nederlad ved Sunderland Shipbuilding i Sunderland. Reiarlaget hadde drive linjefart frå Rotterdam til Vestlandet sidan 1857. 

I april 1907 vart reiarlaget kjøpt av Det Bergenske Dampskibsselskab (BDS) og skipet vart omdøypt **DS «Ceres»**. Det gjekk i rute frå Bergen til Rotterdam, via Haugesund og Stavanger. 

## Historie
I 1899 vart skipet kjøpt av Naaml. Vennootschap Maats. Norwegen (D. Burger & Zonen) i Rotterdam og omdøypt **«Lerfos»**. 

BDS betalte 164&nbsp;617 kr for skipet og gav det namnet DS «Ceres». I 1909 vart det innlagt banjer og i 1914 vart det installert ny dampkjel med overheitar på 170 pund i tillegg til donkeykjel. 

I 1917 vart skipet midlertidig overteken av The Shipping Controller (T. Rose & Partners Ltd.) i London, før det i 1919 vart levert attende til reiarlaget og sett inn i den nye ruta til BDS som gjekk til Frankrike, med Le Havre og Bordeaux som dei viktigaste hamnene. 

I 1930 vart det sett inn straumlinjeror, før det i november 1935 vart det selt til Stavanger Skipsophugning for hogging. 

## Skipet
Tonnasjen til skipet var ved levering 658 bruttoregistertonn og 304 nettoregistertonn og lasteevna var 800 dødvekttonn. Volumet i lasterommet var 1&nbsp;024 m³. Hovudmaskinen var ein kolfyrt tresylindra ekspansjon dampmaskin, levert av Westgarth, English & Co. i Middlesbrough. Oppgjeven yting var 500 iHk (indikerte hestekrefter) og 95 nominelle hestekrefter som gav ein toppfart på 10 knop. 

## Sjå òg
*Flåten til Det Bergenske Dampskibsselskab

## Kjelder
*
DS «Iris» (1901)

**DS «Ingerid»** (kallesignal MDHL/LFHA) var eit dampskip bygt i 1901 som passasjer- og lasteskip for nederlandske Stoomvaart Mij Noorwegen ved Gourlay Brothers & Co, i Dundee. 

I april 1907 vart det kjøpt av Det Bergenske Dampskibsselskab (BDS) og omdøypt **DS «Iris»**. 

## Historie
I februar 1907 avgjorde Det Bergenske Dampskibsselskab å kjøpe ei nederlandsk linje, Stoomvaart Mij Noorwegen, som sidan 1857 hadde drive linjefart mellom Rotterdam og Vestlandet. Med selskapet fekk BDS tre kombinerte passasjer- og lasteskip, som vart ein del av flåten til BDS. Dei tre fartøya fekk namna ,  og DS «Iris». Sistnemnde var det nyaste og største av desse og var eit velutrusta passasjerskip. Skipet vart kjøpt for 411&nbsp;859 kroner.

Kort tid etter BDS tok over skipet havarerte det og grunnstøytte på Jæren og vart så ombygd. I 1908 fekk skipet ny donkeykjele og i 1912 vart det sett inn nye hovudkjelar og ein Telefunken-Marconi-radio ved Bergen Mekaniske Verksted. 

Då første verdskrigen braut ut, var «Iris» blant fartøya som vart nytta til å frakte heim att franske og britiske turistar. 

28. februar 1929 fekk ein lastearbeidar ombord i «Iris» ankelen broten. Ei sildetønne kom rullande mot beina til mannen, som ikkje såg tønna i tide.  

I 1929 fekk skipet straumlinjeror og i 1938 vart spise- og røykjesalongen ombygd. Året etter vart det sett inn ny radio og ekkolodd.

I april 1940, då andre verdskrigen braut ut, vart «Iris» disponert til Nortraship. Før krigen var over, 4. oktober 1944, grunnstøytte skipet og vart vrak ved innseglinga til Cape Harrison i Labradorkysten i Canada ved ankomst frå Hebron. Om ettermiddagen var skipet på veg inn til Cape Harrison med forsyningar og personell for den amerikanske vêrstasjonen der og det var dårleg vêr då skipet grunnstøytte. Ho hadde vore innom fleire hamner på nordaustkysten av Canada for den amerikanske hæren. Reisa hadde starta byrja i St. John's den 16. august og ho for ut frå Hebron mot Cape Harrison den 3. oktober. Skipet sprang lekk under grunnstøytinga og maskinrommet vart fylt med vatn. Innan kl. 22 var vatnet kome ein meter over hovuddekket. Alle lugarane var òg under vatn, men sidan fartøyet ikkje sokk djupare ned i vatnet, valde ein å halde seg ombord til morgonen etter då USCG «Laurel» kom fram, og ein gjekk frå «Iris». Mannskapet på 36 og dei 47 passasjerane vart alle berga, men skipet vart vrak.

Det vart gjort høyringa i New York den 16. oktober 1944.

## Skipet
Tonnasjen til skipet var ved levering 1&nbsp;213 bruttoregistertonn og 670 nettoregistertonn og lasteevna var 1&nbsp;020 dødvekttonn. Volumet i lasterommet var 1&nbsp;307&nbsp;m³ om sommaren og 1&nbsp;439&nbsp;m³ om vinteren. Hovudmaskinen var ein kolfyrt tresylindra ekspansjon dampmaskin, levert av Gourlaay Bros. Oppgjeven yting var 1&nbsp;110 iHk (indikerte hestekrefter) og 251 nominelle hestekrefter som gav ein toppfart på 12-13 knop. 

## Sjå òg
*Flåten til Det Bergenske Dampskibsselskab

## Kjelder
*
Svenska skidspelen 1976

**Svenska skidspelen 1976** var tillyst i Falun dagane 25.-29. februar 1976. Mildver og fønvind skapte vanskar for arrangøren og enkelte øvingar vart avlyst. Arbeiderbladet sin medarbeidar under skileikane karakteriserte arrangementa «en sammenhengde skandale».

## Menn
### 30 km



Dato: 29. februar

### 4 x 10 km stafett



Dato: 28. februar

### Kombinert



**Dato**: 27.-28. februar

### Hopprenn i normal bakke



Dato: 26. februar

### Hopprenn i stor bakke



Dato: 28. februar

## Kvinner
### 10 km



Dato: 29. februar

### 3 x 5 km stafett



Dato: 28. februar

## Kjelder
*Arbeiderbladet 1. mars 1976
Gulflekkamelhalsfluge

**Gulflekkamelhalsfluge** (*Xanthostigma xanthostigma*) er ei kamelhalsfluge i familien kilehovudkamelhalsfluger (Raphidiidae). Fluga er utbreidd i det meste av Norderlanda, inkludert Island. Ho er kjend i det meste av Mellom-Europa og Storbritannia, og dessutan austover i Asia.

Dei nøyaktige krava gulflekkamelhalsfluga har til levestad er ukjende, men arten finst helst i lauvskog, og dessutan i barskog. Han finst gjerne høgt oppe i trekronene. Livet til gulflekkamelhalsfluga strekkjer seg over to år. Vaksne individ finst i hovudsak i mai og juni, men kan òg finnast i slutten av april og i byrjinga av august.

## Kjelder
*
DS «Pollux» (1907)

**DS «Pollux»** (kallesignal MDRC) var eit dampskip levert i november 1907 som passasjer- og lasteskip for Det Bergenske Dampskibsselskab (BDS). 
¨
## Historie
Skipet vart bygd ved Fevigs Jernskibsbyggeri i Grimstad og levert til BDS i november 1907 for ein kostnad på 331&nbsp;976&nbsp;kr.

I 1914 vart skipet ombygd i Stavanger for å ta meir passasjerar før det var sett inn i ruta på Island.

18. mars 1917 vart skipet torpedert i Nordsjøen ved 57° 55'N, 1° 10'W utan førevarsel av den tyske ubåten «UC 45» med kapteinløytnant Hubert Aust. «Pollux» var på veg til Newcastle upon Tyne frå Bergen med sulfat, stykkgods og passasjerar. Åtte passjerar og åtte av mannskapet omkom, mellom anna direktørr Rolf Whist frå Norske Lloyd. Fem av dei omkomne var krigsforliste som var på veg heim. 

## Skipet
Tonnasjen til skipet var ved levering 1&nbsp;196 bruttoregistertonn og 690 nettoregistertonn og lasteevna var 1&nbsp;450 dødvekttonn. Volumet i lasterommet var 2&nbsp;095&nbsp;m³ før ombygginga og 1&nbsp;719&nbsp;m³ etter ombygginga. Hovudmaskinen var ein kolfyrt tresylindra ekspansjon dampmaskin, levert av Laxevaag verft. Oppgjeven yting var 750 iHk (indikerte hestekrefter) og 142 nominelle hestekrefter som gav ein toppfart på 10,5 knop. 

## Sjå òg
*Flåten til Det Bergenske Dampskibsselskab

## Kjelder
*
Verdscupen i alpine greiner 1988/Kvinner

**Verdscupen i alpine greiner for kvinner i 1988**-sesongen tok til 26. november 1987 i Sestriere i Italia og vart avslutta 23. mars 1988 i Saalbach-Hinterglemm i Austerrike. Turneringa omfatta 26 renn og 28 tevlingar. Tevlingane fordelte seg på 8 slalåmrenn, 6 storslalåmrenn, 4 super-g-renn, 8 utforrenn og to kombinasjonstevlingar, dei siste baserte på allereie avvikla enkeltrenn i slalåm og utfor. 

Michela Figini frå Sveits vann den store FIS-premien, framom landskvinna Brigitte Oertli. Tredjeplassen tok Anita Wachter frå Austerrike. 

## Samanlagt

### Slalåm

### Storslalåm

### Super-g

### Utfor

### Kombinasjon

## Kjelder


**Denne artikkelen bygger på «[[:de:Alpiner Skiweltcup 1987/88|Alpiner Skiweltcup 1987/88]]» frå ,  den 26. desember 2019.*
DS «Bergen» (1873)

**DS «Bergen»** (kallesignal JVRT) var eit dampskip levert i februar 1873 som lasteskip for D. Burger & Zoon i Rotterdam i Nederland. I 1883 hamna skipet i Noreg hos Claus Eilertsen m. fl. i Bergen, og var sidan under fleire forskjellige reiarlag, mellom andre ein kort periode hos Det Bergenske Dampskibsselskab (BDS) i 1908-1909. 
¨
## Historie
Skipet vart bygd ved Coulson, Cook & Co. i Newcastle i Storbritania og levert til D. Burger og Zoon i Rotterdam i februar 1873. 

I august 1883 vart skipet selt til Claus S. Eilertsen m.fl. i Bergen. I 1885 vart Joh. Ameln eigar før det i 1888 hamna hos Johan C. Giertsen i Bergen. Han selde skipet vidare i oktober 1893 til Vestlandske Lloyd ved Erik Rusten i Bergen, som hadde skipet i fleire år. Det Bergenske Dampskibsselskab kjøpte i februar 1908 skipet for ein 54&nbsp;276 kroner. Skipet vart ikkje verande lenge hos BDS, og alt i juli 1909 vart det selt til A/S D/S Ryvingen (Bernhard Amundsen, seinare Thv. Joh. Kyvig) i Haugesund. 

12. desember 1910 grunnstøytte skipet ved Newton på austkysten av England på reise frå Altona til Dysart i ballast. 

## Skipet
Tonnasjen til skipet var ved levering 386 bruttoregistertonn og 230 nettoregistertonn og lasteevna var 500 dødvekttonn. Hovudmaskinen var ein kolfyrt tosylinda compound dampmaskin, levert av Thompson, Boyd & Co i Newcastle. Oppgjeven yting var 200 iHk (indikerte hestekrefter) og 50 nominelle hestekrefter som gav ein toppfart 8 knop. 

## Sjå òg
*Flåten til Det Bergenske Dampskibsselskab

## Kjelder
*
DS «Konigsberg»

**DS «Konigsberg»** (kallesignal JQBM) var eit dampskip bygt i 1902 som lasteskip for Vestlandske Lloyd i Bergen. 

I februar 1908 vart det kjøpt av Det Bergenske Dampskibsselskab (BDS) og i 1911 ombyg og omdøypt **DS «Corvus»**. 

## Historie
Skipet vart bygd ved Fredrikstad mekaniske verksted og levert i mai 1902. 

I februar 1908 vart et det kjøpt av Det Bergenske Dampskibsselskab. Skipet vart forlenga med tre meter i desember 1911 og vart samstundes omdøypt til «Corvus». 

I 1917 vart skipet rekvirert av Shipping Controller i Storbritannia, og under deira kontroll grunnstøytte skipet 22. mars 1918 på Stag Rocks ved Lizard på reise mellom Swansea og Rouen med kol. 

## Skipet
Tonnasjen til skipet var ved levering 534 bruttoregistertonn og 302 nettoregistertonn og lasteevna var 750 dødvekttonn. Hovudmaskinen var ein kolfyrt tresylindra ekspansjon dampmaskin, levert av FMV. Oppgjeven yting var 300 iHk (indikerte hestekrefter) som gav ein toppfart på 8 knop. 
Etter ombygginga i 1911 var tonnasjen 570 brt og 326 nrt. 

## Sjå òg
*Flåten til Det Bergenske Dampskibsselskab

## Kjelder
*
Finnkongkeila

**Finnkongkeila** var eit fiskevær i Gamvik kommune i Finnmark.

Fiskeværet låg på den austre delen av Nordkinnhalvøya ved innløpet av Tanafjorden, og vart forlate i 1944 under tvangsevakueringa av Finnmark og like etter brent ned av nazistane, som ein del av den brende jords taktikk.

Busetjinga var den einaste i Finnmark som ikkje vart gjenoppbygd etter krigen, delvis grunna rasfare.

## Kjelder

**Denne artikkelen bygger på «[[:nb:Finnkongkeila|Finnkongkeila]]» frå ,  den 26. desember 2019.*
Sørelva i Berlevåg

**Sørelva** (nordsamisk: *Mádjejohka*, historisk *Maddjejåkka*) er ei elv i Berlevåg kommune i Finnmark. Vassdraget har utspring som Ávgajohka aust på Slipsteinfjellet, og renn mot nord og ned i Sørdalen, der det snur mot vest og lauper saman med det vesle bekkenet som utgjer øvre del av sjølve Sørelva. Elva held fram vestover i eit stille løp til munninga inst i Gulgofjorden, like sør for munninga til Trollfjordelva. Sørelva, inkludert Ávgajohka, er 11,8 kilometer lang.

## Referansar





**Denne artikkelen bygger på «[[:nb:Sørelva (Berlevåg)|Sørelva (Berlevåg)]]» frå ,  den 26. desember 2019.*
Storelva i Berlevåg

**Storelva** (òg kalla *Stordalselva*, nordsamisk: *Rákkojohka*, historisk òg skrive *Raggujåkka*) er ei elv i Berlevåg kommune i Finnmark. Ho har utspring vest for Rákkočohkka, lengst sørvest på fjellvidda Rákkočearru, og renn mot nord gjennom Storelvdalen til munninga i Revnesbukta, like austom tettstaden Berlevåg. Elva er 25,5 kilometer lang med nedbørsfelt på 149,3 kvadratkilometer. 

## Referansar





**Denne artikkelen bygger på «[[:nb:Storelva (Berlevåg)|Storelva (Berlevåg)]]» frå ,  den 26. desember 2019.*
Rákkočearru

**Rákkočearru** (nordsamisk, norsk namneform (ikkje offisiell, men ofte brukt): **Raggovidda**) er ei fjellvidde i Berlevåg kommune i Finnmark. Ho ligg nord på Varangerhalvøya, mellom Storelvdalen og Veddalen i vest og Risfjorddalen i aust. I nord går vidda over i Løkvikdalsfjellet, medan ho i sør stoppar ved Langdalen. Rákkočearru har ei rekkje toppunkt. Det høgaste er Rákkočohkka heilt i sør, med 474 meter over havet.

Nord på Rákkočearru ligg Raggovidda vindpark, som vart sett i drift i 2014.

## Kjelder




**Denne artikkelen bygger på «[[:nb:Rákkočearru|Rákkočearru]]» frå ,  den 26. desember 2019.*
Baikačearru

**Baikačearru** er eit fjell i Berlevåg kommune i Finnmark. Det ligg nord for Gulgofjorden, og har ei høgd på 430 meter over havet. Toppen av fjellet er eit breitt platå med særs lite vegetasjon.

## Namn
Baikačearru er eit nordsamisk samansett ord og kan på norsk omsetjast til noko som «møkkavidde». Truleg fekk det namnet sitt etter det skrinne landskapet som det ligg på.

## Referansar

**Denne artikkelen bygger på «[[:no:Baikačearru|Baikačearru]]» frå ,  den 26. desember 2019.*
Svenska skidspelen 1977

**Svenska skidspelen 1977** vart avvikla i Falun dagane 3.-6. mars 1977.

## Menn
### 30 km



Dato: 4. mars

### 4 x 10 km stafett



Dato: 5. mars

### Kombinert



**Dato**: 3.-4. mars 

### Hopprenn i normal bakke



Dato: 5. mars

### Hopprenn i stor bakke



Dato: 6. mars

## Kvinner
### 10 km



Dato: 4. mars

### 4 x 5 km stafett



Dato: 5. mars

## Kjelder
**Sportsboken 77-78*. Dreyerbok Stavanger. 1977.
Mats Sundin

**Mats Johan Sundin** () er ein svensk tidlegare ishockeyspelar frå Stockholm. Han vart verdsmeister med Sverige i 1991, 1992 og 1998, samt olympisk meister i 2006.
Høgrevengen Sundin spelte på Djurgårdens IF i 1989/90 og vart svensk meister med Stockholms-laget. Der etter var han frå 1990 aktiv i National Hockey League i Nord-Amerika i nitten år fram til han la opp i 2009. Sundin gjorde teneste 1990-94 i Quebec Nordiques, 1994-2008 i Toronto Maple Leafs, før han avslutta med ein sesong i Vancouver Canucks. Gjennom 1346 NHL-kampar sanka han 1349 poeng.

Sundin spelte VM-finale for Sverige i 1990, 1991, 1992, 1998 og 2003. Tre av finalane enda med svensk triumf, mot Canada i 1991 og mot Finland i 1992 og 1998. Alle desse åra kom Sundin med på All Star Team, det gjorde han også under Vinter-OL 2002, ei turnering der Sverige enda utanfor medaljeplass. I 2006 vann Sverige og Sundin OL-finalen mot Finland med 3 mål mot 2.

## Kjelder

**Denne artikkelen bygger på «[[:sv:Mats Sundin|Mats Sundin]]» frå ,  den 28. desember 2019.*
DS «Castor» (1909)

**DS «Castor»** (kallesignal MFNV) var eit dampskip bygt i 1909 som passasjer- og lasteskip for Det Bergenske Dampskibsselskab (BDS). 

## Historie
Skipet vart bygd ved Fevigs Jernskibsbyggeri i Grimstad og kosta 309&nbsp;758 kr då det vart levert i juni 1909. Skipet gjekk i godsruta til Hamburg. 10. januar 1915 var skipet på veg frå Stavanger til Hamburg då det kom inn i eit minefelt ved Lister Tief nær Helgoland. Skipet gjekk på ei mine og éin fyrbøtar omkom. Besetninga vart berga av den tyske jagaren V 28. Skipet dreiv så på ei anna mine og sokk. Dette var det første krigsforliset for Bergenske.

## Skipet
Tonnasjen til skipet var ved levering 1&nbsp;313 bruttoregistertonn og 788 nettoregistertonn og lasteevna var 1&nbsp;678 dødvekttonn. Volumet i lasterommet var 2&nbsp;261&nbsp;m³. Hovudmaskinen var ein kolfyrt tresylindra ekspansjon dampmaskin, levert av Richardsons, Westgarth & Co i Middlesborough. Oppgjeven yting var 850 iHk (indikerte hestekrefter) og 153 nominelle hestekrefter som gav ein toppfart på 11 knop.

I 1909 var det rom til 20 passasjerar på 1. plass (1. klasse) og 16 på 3. plass. I 1912 var det 10 eller 16 passasjerar på 1. plass og 16 på 3. plass.

## Sjå òg
*Flåten til Det Bergenske Dampskibsselskab

## Kjelder
DS «Hercules»

**DS «Hercules»** (kallesignal MFPG) var eit dampskip bygt i 1909 som lasteskip for Det Bergenske Dampskibsselskab (BDS). 

## Historie
«Hercules» vart bygt ved Bergen Mekaniske Verksted og vart levert til BDS i april 1909 for ein pris på 346&nbsp;000 kroner. 

I 1917 vart skipet rekvirert av britane under Shipping Controller og i fart for britane vart skipet den 30. desember 1917 torpedert av den tyske ubåten «UB 21», tre nautiske mil nordaust for Whitby i England. 12 personar ombord omkom.

## Skipet
Tonnasjen til skipet var ved levering 1&nbsp;295 bruttoregistertonn og 796 nettoregistertonn og lasteevna var 1&nbsp;708 dødvekttonn. Volumet i lasterommet var 2&nbsp;301&nbsp;m³. Hovudmaskinen var ein kolfyrt tresylindra ekspansjon dampmaskin, levert av BMV. Oppgjeven yting var 874 iHk (indikerte hestekrefter) og 159 nominelle hestekrefter som gav ein toppfart på 12 knop. 

## Sjå òg
*Flåten til Det Bergenske Dampskibsselskab

## Kjelder
*
Flodskarv

**Flodskarv** (*Phalacrocorax brasilianus*) er ein liten til mellomstor medlem av skarvfamilien med utbreiing i neotropisk Amerika. Han er meir vanleg i innland enn langs kystar i utbreiingsområdet sitt.

## Skildring
Flodskarven med kroppslengd på 58-73 centimeter er ein liten skarv samanlikna med til dømes minste vanlege arten i Europa, toppskarv. Vaksne, modne flodskarvar har svart fjørdrakt. Drakta kan ha blåskjær, kvite fjørtufsar kan være synlege bak øyra og det kan vere små kvite strek rundt auga og på halsen. Eit kvitt, tynnt trådforma felt omkrinsar den gule strupeflekken langs randen av undernebbet og opp mot auget. Irisen er grøn til blå. Nebbet er grått, relativt kraftigare og kortare enn hos toppskarv. Beina er svarte, halen er relativt lang. Utanfor hekketida kan drakta vere meir kjedeleg brunsvart utan kvite teikningar, unge fuglar er òg meir brunlege. Kjønna er like. Lydytringar frå flodskarvar er sjeldne, men låge gryntelydar kan høyrast i hekketida.

Utbreiingsområdet er generelt frå sørlege Texas, sentrale og sørlege Mexico, nordvestlege Karibia inkludert Cuba og sørover gjennom Mellom-Amerika og over det meste av Sør-Amerika der det finst passande habitat med ferskvatn. Ein finn flodskarvane nær sagt overalt ved ferskvatn, brakkhaldig vatn eller ved saltvatn, men alltid i nærleiken av land langs kystar, elver, elvemunningar og innsjøar. Dei kan leve i sjøar på 4000 moh. stundom heilt opp til 5000 moh. i Andes.

Flodskarven er ein typisk fiskeetande art og den einaste skarven ein kjenner som er i stand til å stupdukke frå låg høgd. Mest vanleg beitar han ved å dukke og jakte fisk under vatn, oftast einslege, i par eller små grupper, men dei kan òg beite i samarbeidande grupper. Gruppene kan sjåast i strekformasjon eller v-formasjon i elver med skogkledde breidder. 

Denne arten hekkar i store koloniar, koloniane kan huse opptil 1000 skarvepar og dei kan blande seg med andre kolonirugarar.

Den globale populasjonen er estimert til ca. 2 millionar individ og er trudd å vere aukande (2007). Arten er derfor klassifisert som livskraftig, LC, av IUCN.

## Kjelder

* Orta, J., Christie, D.A., Jutglar, F. & Kirwan, G.M. (2019) *[http://www.hbw.com/node/52627 Neotropic Cormorant (Phalacrocorax brasilianus)]* I: del Hoyo, J., Elliott, A., Sargatal, J., Christie, D.A. & de Juana, E. (red.). Handbook of the Birds of the World Alive. Lynx Edicions, Barcelona. Henta den 28. desember 2019

;Referansar 

## Bakgrunnsstoff

*Bilete av flodskarv, fotograf: Paul Bertner
Aga-lys

**Aga-lys** er belysning ved hjelp av acetylen (), produsert av den svenske gassprodusenten AGA AB. Acetylen vert fylt på stålflasker som inneheld aceton og ein porøs masse, Aga-masse, som består av mellom anna karbon, sement, asbest og kiselgur. Føremålet med massen er å dele volumet til flaska inn i mange små volum, sørgje for jamn fordeling av aceton og hindre, eller eventuelt stogge, ei acetylenspalting. På ei acetylenflaske vil acetylenet liggje laust i acetonet, og ei 40 liter stor gassflaske inneheld kring 7000 liter gass ved 15 °C og trykk 18 bar.

Aga-lyset vart utvikla av den svenske fysikaren og oppfinnaren Gustaf Dalén. Det vart mykje nytta, mellom anna som fyrlys. Aga-fyr og Aga-lanterner fanst i mange storleikar og variantar, og var basert på fleire av patenta til Dalén, mellom anna solventil og klippapparat. I Noreg er gass i fyrlysa no erstatta med elektrisk straum. Det siste Aga-lyset i fyrtenesta vart skifta ut i 1997.

## Kjelder
DS «Titan» (1909)

**DS «Titan»** (kallesignal MFVD - LFBY) var ein dampdriven slepebåt bygt i 1909 for Det Bergenske Dampskibsselskab (BDS) for bruk på Bergen hamn. 

## Historie
Slepebåten vart levert frå Bergen Mekaniske Verksted i desember 1909 for 30&nbsp;269 kroner og var i flåten til BDS i Bergen heilt fram til 1958. I september dette året vart båten omdøypt «Musca» og i november vart han selt til Brødrene Anda i Stavanger. Han fekk då namnet «Jadarholm» og vart nytta i samband med opphogging av andre båtar. I 1961 vart båten selt til Abraham Bjellebø i Fjelberg og i 1963 sletta frå skipsregistret. 

## Skipet
Tonnasjen til skipet var ved levering 41 bruttoregistertonn og 17 nettoregistertonn. Hovudmaskinen var ein kolfyrt tosylindra compound dampmaskin, levert av BMV. Oppgjeven yting var 110 iHk (indikerte hestekrefter) som gav ein toppfart på 9 knop.

## Sjå òg
*Flåten til Det Bergenske Dampskibsselskab

## Kjelder
DS «Arcturus» (1910)

**DS «Arcturus»** (kallesignal MGJF - LCHH) var eit dampskip bygt i 1910 som lasteskip for Det Bergenske Dampskibsselskab (BDS).

## Historie
Skipet vart bygt ved Bergen Mekaniske Verksted i Bergen og kosta 283&nbsp;507 kr då det vart levert i desember 1910. Skipet gjekk i rute Trondheim-Vestlandet-London.

Kl 0945 den 1. desember 1939 vart skipet torpedert og senka av den tyske ubåten «U 31» med kapteinløytnant Johannes Habekost. Skipet var då på veg frå London til Stavanger med kol. Torpedoen trefte akter på babord side og skipet byrja å søkkje med ein gong. To av livbåtane vart øydelagde, men to flåtar kom klar, medan skipet sokk på to minutt. Ni av mannskapet klarte ikkje å nå flåtane og omkom. Åtte andre kom seg på dei to flåtane og batt dei saman. Morgonen etter vart dei oppdaga av eit britisk fly, som sende eit dansk fartøy (D/S «Ivar») til posisjonen deira og berga dei til Fredrikshavn i Danmark.

## Skipet
Tonnasjen til skipet var ved levering 1&nbsp;277 bruttoregistertonn og 757 nettoregistertonn og lasteevna var 1&nbsp;850 dødvekttonn. Volumet i lasterommet var 2&nbsp;323&nbsp;m³. Hovudmaskinen var ein kolfyrt tresylindra ekspansjon dampmaskin, levert av BMV. Oppgjeven yting var 630 iHk (indikerte hestekrefter) og 145 nominelle hestekrefter som gav ein toppfart på 13 knop.

I 1930 vart det sett inn straumlinjeror. I 1932 vart mastene avkutta for å setje inn manchesterbru og i 1933 fekk båten radio. Ein ny radio og eit peileapparat vart sett inn i 1938.

## Sjå òg
*Flåten til Det Bergenske Dampskibsselskab

## Kjelder
Store Molvik

**Store Molvik** er ei fråflytta bygd i Berlevåg kommune i Finnmark. Ho ligg ved Molvikbukta på austsida av Tanafjorden i eit dalsøkk, rundt 20 kilometer sørvest for Berlevåg sentrum. Busetnaden, som no vert brukt til fritidsbustader, ligg på ein stor strandvoll mellom Molvikvatnet og sjøen. Lengre opp i dalen ligg eit hyttefelt. 

Ein kommunal grusveg frå Berlevåg er open i sommarhalvåret, og om vinteren er det ei godkjend snøscooterløype langs vegen.

I området rundt finst det ei rekkje gamle strandlinjer som følgje av landhevinga etter siste istid.

## Kjelder




**Denne artikkelen bygger på «[[:nb:Store Molvik|Store Molvik]]» frå ,  den 28. desember 2019.*  

## Bakgrunnsstoff

*Utsikt over Store Molvik i Tanafjorden, Berlevåg, Finnmark  ved Borealfoto.com
DS «Luna» (1911)

**DS «Luna»** (kallesignal MGRD - LEJU) var eit dampskip bygt i 1911 som lasteskip for Det Bergenske Dampskibsselskab (BDS). 

## Historie
Skipet vart bygd ved Laxevaag Maskin & Jernskibsbyggeri, Bergen og kosta 239&nbsp;864 kr då det vart levert i juni 1911.

14. august 1917 vart skipet torpedert av ubåten «UC 63», kring 27 km nord for Humber. Ho var då på veg frå Trondheim til London med ei tømmerlast. Etter ein eksplosjon gjekk mannskapet av skipet. Messejenta vart drepen og to av mannskapet skadd. Skipet sokk ikkje, men flaut på trelasta, så mannskapet gjekk ombord i skipet att og det vart taua til Grimsby av ein taubåt. Skipet vart så rekvirert av britane og lagt under Shipping Controller i London. Det vart frakta til Hull og reparert der, før W. Coupland & Co Ltd. tok over drifta. I 1919 fekk BDS skipet sitt attende.  

Skipet vart torpedert i andre verdskrigen òg, og denne gongen sokk det og forsvann for godt. Kl. 1947, 31. desember 1939 vart det råka av ein torpedo frå den tyske ubåten «U 32» kommandert av fregattkaptein Paul Büchel i posisjon 58.40' N og 03.20' E på reise frå London til Bergen. Det sokk langsamt akter. Det norske skipet var på denne tida nøytralt. Tyskarane rapporterte at dei ikkje såg nasjonalitetsmerka i mørkret. Besetninga kom seg i livbåtane og vart berga av DS «Colombia» av Haugesund og teken til Kopervik. 

## Skipet
Tonnasjen til skipet var ved levering 959 brt, 552 nrt og lasteevna var 1400 dødvekttonn. Volumet i lasterommet var 1752&nbsp;m³. Hovudmaskinen var ein kolfyrt tresylindra ekspansjon dampmaskin, levert av Laxevaag Maskin & Jernskibsbyggeri. Oppgjeven yting var 685 iHk (indikerte hestekrefter) og 165 nominelle hestekrefter som gav ein toppfart på 9 knop.

I 1931 fekk skipet straumlinjeror og i 1937 vart det sett inn banjerdekk for kystfart. Skipet fekk radio og peileapparat i 1939. 

## Sjå òg
*Flåten til Det Bergenske Dampskibsselskab

## Kjelder
DS «Ursa» (1911)

**DS «Ursa»** (kallesignal MGRC - LFET) var eit dampskip bygt i 1911 som lasteskip for Det Bergenske Dampskibsselskab (BDS). 

## Historie
Skipet vart bygd ved Bergen Mekaniske Verksted i Bergen og kosta 239&nbsp;741 kr då det vart levert i juni 1911.

I 1917, under første verdskrigen, vart skipet rekvirert av Shipping Controller i Storbritannia og Temple, Thomson & Clark tok over som operatør. Det vart levert attende til BDS i 1919. 

I 1940 vart det sett inn kjølerom i stor- og akterrom, men alt same året braut det ut brann i storrommet medan skipet var i København. Skipet vart reparert i Helsingør. 

I november 1948 vart skipet selt til Ole T. Flakke i Kristiansund og fekk namnet «Rensvik». Skipet vart selt vidare til Willy Bruns i Leer i Vest-Tyskland i mars 1957 og fekk då namnet «Leerort». I 1960 vart skipet selt til Belgia for opphogging. 

## Skipet
Tonnasjen til skipet var ved levering 945 brt, 635 nrt og lasteevna var 1430 dødvekttonn. Volumet i lasterommet var 1751&nbsp;m³. Hovudmaskinen var ein kolfyrt tresylindra ekspansjon dampmaskin, levert av Bergen Mekaniske Verksted. Oppgjeven yting var 552 iHk (indikerte hestekrefter) og 106 nominelle hestekrefter som gav ein toppfart på 9 knop.

I 1930 fekk skipet straumlinjeror og i 1939 vart det sett inn radio og peileapparat. 

## Sjå òg
*Flåten til Det Bergenske Dampskibsselskab

## Kjelder
Molvikelva i Berlevåg

**Molvikelva** (nordsamisk *Stuorrajohka*, i øvre løp *Skierrevárjohka*) er ei elv i Berlevåg kommune i Finnmark. Ho har utspringet sitt på nordaustsida av fjellet Baikačearru. Elva renn først mot nord, men vest for Sløketoppen snur ho mot vest-sørvest og renn ned Molvikdalen. Elva munnar ut i Tanafjorden ved Store Molvik og er 14,8 kilometer lang.

Vassdraget er utan noka fast busetjing, men det er eit hyttefelt i Molvikdalen. Ein kommunal grusveg til mellom Berlevåg og Store Molvik går langs nedre del av elva.

## Referansar





**Denne artikkelen bygger på «[[:nb:Molvikelva (Berlevåg)|Molvikelva (Berlevåg)]]» frå ,  den 28. desember 2019.*
Lille-Molvik

**Lille-Molvik** (nordsamisk *Goškesvággi*) er ei fråflytta grend i Tana kommune i Finnmark fylke. Ho ligg på austsida av Tanafjorden, rundt 11 kilometer nord for munninga av Tanaelva.

## Referansar





**Denne artikkelen bygger på «[[:nb:Lille-Molvik|Lille-Molvik]]» frå ,  den 28. desember 2019.*
Svenska skidspelen 1979

**Svenska skidspelen 1979** vart avvikla i Falun dagane 23.-25. februar 1979.

## Menn
### 30 km



Dato: 24. februar

### 4 x 10 km stafett



Dato: 25. februar

### Kombinert



**Dato**: 23.-24. februar 

### Hopprenn i normalbakke



Dato: 24. februar

### Hopprenn i stor bakke



Dato: 25. februar

## Kvinner
### 10 km



Dato: 25. februar

### 4 x 5 km stafett



Dato: 23. februar

## Kjelder
**Sportsboken 79-80*. Dreyer Bok Stavanger. 1979.
DS «Draco» (1900)

**DS «Senator Kruger»** (kallesignal MDRP) var eit dampskip bygt i 1900 som lasteskip for Carl Tiede i Wismar i Tyskland. 

## Historie
Skipet vart bygt ved Schömer & Jensen i Tønning i Slesvig i Tyskland og levert i 1900.

I 1907 hamna skipet hos norske eigarar då det vart kjøpt av Lauritz Kloster og selskapet D/S Smaragd. Skipet fekk då namnet **«Smaragd»**. I juli 1911 vart skipet kjøpt av Det  Bergenske Dampskibsselskab (BDS), som gav det namnet **«Draco»**. Her segla det dei neste tjue åra før det vart selt til Adolf Andersen i Bergen i januar 1930, som gav det namnet **«Benedicte»**. I november 1932 vart det selt på tvangsauksjon til G.J. Steffensens Rederi A/S og nok ein gong fekk det nytt namn, denne gongen **«Dusken»**. På reise mellom Danzig og Gent kantra skipet og sokk i Neufahrwasser den 15. september 1934. 11. oktober same året vart vraket kondemnert og seld for opphogging i Gdynia.

## Skipet
Tonnasjen til skipet var ved levering 429 brt, 239 nrt og lasteevna var 600 dødvekttonn. Volumet i lasterommet var 685&nbsp;m³. Hovudmaskinen var ein kolfyrt tosylindra compound dampmaskin, levert av Schömer & Jensen. Oppgjeven yting var 210 iHk (indikerte hestekrefter) og 58 nominelle hestekrefter som gav ein toppfart på 8 knop knop. 

## Sjå òg
*Flåten til Det Bergenske Dampskibsselskab

## Kjelder